b'\n_START_ARTICLE_\nDej\n_START_SECTION_\nDate geografice\n_START_PARAGRAPH_\nOra\xc8\x99ul Dej a ap\xc4\x83rut \xc8\x99i s-a dezvoltat \xc3\xaentr-un spa\xc8\x9biu al confluen\xc8\x9belor: aici se unesc cele dou\xc4\x83 Some\xc8\x99uri; este elementul de clivaj \xc3\xaentre C\xc3\xa2mpia Transilvaniei \xc8\x99i Podi\xc8\x99ul Transilvaniei; se intersecteaz\xc4\x83 vechi drumuri comerciale \xc8\x99i strategice (rutiere \xc8\x99i feroviare), Dejul fiind o adev\xc4\x83rat\xc4\x83\xc2\xa0\xe2\x80\x9ePoart\xc4\x83 de intrare\xe2\x80\x9d \xc3\xaen Transilvania, pe valea Some\xc8\x99ului unit._NEWLINE_Ora\xc8\x99ul este m\xc4\x83rginit la est de cartierul Dealul Florilor, la sud de dealul Sf. Petru, la nord-est de comuna Cuzdrioara, la vest de satul Jichi\xc8\x99ul de Jos, iar la sud-vest de cartierul Ocna Dejului. Localitatea este nod de drumuri terestre \xc8\x99i c\xc4\x83i feroviare cu sta\xc8\x9biile Dej \xc8\x99i Dej Triaj._NEWLINE_\xe2\x80\x94Cartierele ora\xc8\x99ului: Dealul Florilor, 1 Mai, Centru, Ecaterina Teodoroiu, Parcul Mare, \xc8\x98tefan cel Mare, Unirii, Ocna Dejului\n_START_SECTION_\nIstoric\n_START_PARAGRAPH_\n\xc3\x8en zona ora\xc8\x99ului au fost descoperite fragmente ceramice neolitice \xc3\xaen p\xc4\x83durea Bung\xc4\x83r, pe dealul Sf\xc3\xa2ntu Petru \xc8\x99i pe dealul Cichegy din Viile Dejului._NEWLINE_Despre o a\xc8\x99ezare cu adev\xc4\x83rat stabil\xc4\x83 \xc8\x99i bine organizat\xc4\x83 se poate vorbi la \xc3\xaenceputul epocii fierului, c\xc3\xa2nd se cristalizeaz\xc4\x83 civiliza\xc8\x9bia dacic\xc4\x83._NEWLINE_Descoperirile din epoca roman\xc4\x83 atest\xc4\x83 existen\xc8\x9ba unei a\xc8\x99ez\xc4\x83ri romane pe vatra actual\xc4\x83 a municipiului Dej, din p\xc4\x83cate numele antic al a\xc8\x99ez\xc4\x83rii nu se cunoa\xc8\x99te._NEWLINE_Au fost descoperite resturile drumului roman \xc8\x99i ale podului de peste Some\xc8\x99 care f\xc4\x83cea leg\xc4\x83tura \xc3\xaentre castrele de pe grani\xc8\x9b\xc4\x83. Alt\xc4\x83 descoperire important\xc4\x83 din epoca roman\xc4\x83 o constituie\xc2\xa0conducta de aduc\xc8\x9biune a apei care se \xc3\xaendreapta spre zona central\xc4\x83 a ora\xc8\x99ului; la Pintic a fost descoperit\xc4\x83 o villa rustica, iar pe dealul Cabdic (Rompa\xc8\x99) s-au g\xc4\x83sit \xc3\xaent\xc3\xa2mpl\xc4\x83tor un altar votiv roman \xc8\x99i o moned\xc4\x83 roman\xc4\x83 de aram\xc4\x83. Tot aici se observ\xc4\x83 urme ale exploat\xc4\x83rii s\xc4\x83rii de c\xc4\x83tre romani. \xe2\x80\x94\xc3\x8en satul Pe\xc8\x99tera (de l\xc3\xa2ng\xc4\x83 Dej) s-au descoperit morminte romane.La Cetan a fost identificat un drum roman \xc8\x99i ceramic\xc4\x83 roman\xc4\x83._NEWLINE_\xe2\x80\x94Teritoriul_NEWLINE_actual al ora\xc8\x99ului \xc8\x99i exploat\xc4\x83rile de sare de aici au f\xc4\x83cut parte din_NEWLINE_voievodatul lui Menumorut. Grani\xc8\x9ba dintre voievodatele lui Gelu \xc8\x99i Menumorut_NEWLINE_era Valea Fize\xc8\x99ului, care se vars\xc4\x83 \xc3\xaen Some\xc8\x99ul Mic._NEWLINE_\xe2\x80\x94Dup\xc4\x83 anul 905 a \xc3\xaenceput cucerirea maghiar\xc4\x83 a acestor forma\xc8\x9biuni politice rom\xc3\xa2no-slave. \xe2\x80\x94Pentru_NEWLINE_impulsionarea vie\xc8\x9bii economice, regalitatea maghiar\xc4\x83 a \xc3\xaencurajat colonizarea_NEWLINE_sa\xc8\x99ilor \xc3\xaen Transilvania. \xc3\x8en drumul lor spre Sibiu, o parte dintre ace\xc8\x99ti hospites-oaspe\xc8\x9bi s-au oprit_NEWLINE_\xc8\x99i aici \xc8\x99i au \xc3\xaentemeiat ora\xc8\x99ul Dej. Ace\xc8\x99tia_NEWLINE_s-au a\xc8\x99ezat aici \xc3\xaen jurul anilor 1141-1143, iar \xc3\xaen scurt timp a\xc8\x99ezarea a_NEWLINE_c\xc4\x83p\xc4\x83tat un caracter\xc2\xa0urban._NEWLINE_Prima men\xc8\x9biune documentar\xc4\x83 care atest\xc4\x83 existen\xc8\x9ba ora\xc8\x99ului dateaz\xc4\x83 din anul 1214, c\xc3\xa2nd a ap\xc4\x83rut cu numele de Dees. Cetatea Dejului a fost construit\xc4\x83 \xc3\xaentre 1214 \xc8\x99i 1235. Ora\xc8\x99ul a avut de suferit de pe urma invaziei t\xc4\x83tare din 1241.\n_START_SECTION_\nPortul Dej\n_START_PARAGRAPH_\nOra\xc8\x99ul se dezvolt\xc4\x83 de-a lungul timpului ca \xc8\x99i centru important de exploatare a s\xc4\x83rii, dispun\xc3\xa2nd \xc8\x99i de un mic port folosit pentru transportul rapid al s\xc4\x83rii pe r\xc3\xa2ul Some\xc8\x99._NEWLINE_La 3\xc2\xa0km de Dej, la confluen\xc8\x9ba Some\xc8\x99ului Mare cu Some\xc8\x99ul Mic, se afl\xc4\x83 Salina Ocna Dej. Sarea a \xc3\xaenceput fie exploatat\xc4\x83 la Ocna Dej \xc3\xaenc\xc4\x83 din antichitate. Numeroase m\xc4\x83rturii scrise prin anii 1239, 1291, 1365, 1465, ne furnizeaz\xc4\x83 informa\xc8\x9bii despre modul de organizare a exploatarii s\xc4\x83rii._NEWLINE_De-a lungul evului mediu ora\xc8\x99ul a primit mai multe privilegii din partea voievozilor Transilvaniei \xc8\x99i a regilor Ungariei. Acestea constau \xc3\xaen scutirea de taxe \xc8\x99i_NEWLINE_impozite a locuitorilor din Dej \xc8\x99i Ocna Dej, iar scopul era acela de a cre\xc8\x99te popula\xc8\x9bia \xc3\xaen zon\xc4\x83 pentru a exploata c\xc3\xa2t mai mult\xc4\x83 sare._NEWLINE_\xe2\x80\x94\xc3\x8en secolele_NEWLINE_XVI-XVII, ora\xc8\x99ul Dej a fost prins \xc3\xaen conflictele politico-militare dintre_NEWLINE_marile familii nobiliare pentru tronul Principatului Transilvaniei, dar \xc8\x99i \xc3\xaentre_NEWLINE_conflictul dintre Imperiul Habsburgic \xc8\x99i Imperiul Otoman pentru st\xc4\x83p\xc3\xa2nirea Transilvaniei. \xe2\x80\x94Cel mai_NEWLINE_dramatic eveniment s-a produs dup\xc4\x83 asasinarea domnitorului Mihai Viteazul, \xc3\xaentre anii 1601-1603, c\xc3\xa2nd ora\xc8\x99ul a fost trecut prin foc \xc8\x99i sabie de_NEWLINE_generalul Basta._NEWLINE_Importan\xc8\x9ba politic\xc4\x83 a ora\xc8\x99ului Dej a crescut la mijlocul sec. XVII, c\xc3\xa2nd principii din familia Rackoczi \xc8\x99i-au amenajat la Dej curtea princiar\xc4\x83 (Casa Rakoczian\xc4\x83), demolat\xc4\x83 \xc3\xaen anul 1938._NEWLINE_\xe2\x80\x94\xc3\x8en secolul al XVIII-lea \xc3\xaen ora\xc8\x99ul Dej se formeaz\xc4\x83 o puternic\xc4\x83 comunitate rom\xc3\xa2neasc\xc4\x83, care, cu ajutorul Guberniului Transilvaniei a primit dreptul s\xc4\x83-\xc8\x99i construiasc\xc4\x83 cimitir, biseric\xc4\x83 \xc8\x99i \xc8\x99coal\xc4\x83. Ponderea rom\xc3\xa2nilor \xc3\xaen cadrul comitatului Solnoc D\xc4\x83b\xc3\xa2ca a fost de peste 75%._NEWLINE_\xe2\x80\x94\xc3\x8en secolul al XIX-lea \xc3\xaen Dej \xc8\x99i \xc3\xaen \xc3\xaemprejurimi se formeaz\xc4\x83 un puternic centru cultural rom\xc3\xa2nesc, animat \xc8\x99i unit \xc3\xaen jurul Asocia\xc8\x9biunii ASTRA \xc8\x99i a B\xc4\x83ncii Some\xc8\x99ana,_NEWLINE_ambele conduse de dr. Theodor Mihali._NEWLINE_\xc3\x8en acest context se formeaz\xc4\x83 o elit\xc4\x83 politic\xc4\x83 \xc8\x99i cultural\xc4\x83 rom\xc3\xa2neasc\xc4\x83, care prin activit\xc4\x83\xc8\x9bile culturale desf\xc4\x83\xc8\x99urate \xc3\xaen satele din jude\xc8\x9b, au angrenat marea mas\xc4\x83_NEWLINE_a rom\xc3\xa2nilor \xc3\xaen mi\xc8\x99carea politic\xc4\x83 na\xc8\x9bional\xc4\x83 \xc8\x99i de afirmare a con\xc8\x99tiin\xc8\x9bei na\xc8\x9bionale._NEWLINE_\xe2\x80\x94\xc3\x8en contextul_NEWLINE_Primului R\xc4\x83zboi Mondial, ora\xc8\x99ul Dej a devenit un_NEWLINE_puternic centru unionist prin personalit\xc4\x83\xc8\x9bile sale: dr.Teodor Mihali (vicepre\xc8\x99edinte_NEWLINE_al Partidului Na\xc8\x9bional Rom\xc3\xa2n), dr. Alexandru Vaida Voevod (a citit, \xc3\xaen 18 oct. 1918, \xc3\xaen Parlament Declara\xc8\x9bia de_NEWLINE_independen\xc8\x9b\xc4\x83 a na\xc8\x9biunii rom\xc3\xa2ne din Transilvaniei), dr. \xc8\x98tefan Ciceo Pop (originar_NEWLINE_din \xc8\x98ig\xc4\x83u, dar stabilit la Arad) dar \xc8\x99i al\xc8\x9bi frunta\xc8\x99i ai rom\xc3\xa2nilor precum fra\xc8\x9bii_NEWLINE_Boca, Mic\xc8\x99a, Mezei \xc8\x99i al\xc8\x9bii._NEWLINE_La\xc2\xa0Marea Adunarea de la Alba Iulia din partea_NEWLINE_comitatului Solnoc-D\xc4\x83b\xc3\xa2ca au participat 68 de delega\xc8\x9bi ale\xc8\x99i, iar din partea_NEWLINE_ora\xc8\x99ului Dej un num\xc4\x83r de 11 delega\xc8\x9bi, care au votat unirea Transilvaniei cu_NEWLINE_Rom\xc3\xa2nia, la 1 decembrie 1918._NEWLINE_Perioada interbelic\xc4\x83 a \xc3\xaensemnat_NEWLINE_dezvoltarea ora\xc8\x99ului pe toate planurile: edilitar, administrativ-politic,_NEWLINE_economic \xc8\x99i cultural. Personalitatea care s-a remarcat a fost primarul dr. Pop_NEWLINE_Cornel._NEWLINE_\xe2\x80\x94Aceast\xc4\x83_NEWLINE_dezvoltare \xc8\x99i evolu\xc8\x9bie a fost oprit\xc4\x83 de cel de-al doilea r\xc4\x83zboi mondial. Dup\xc4\x83 Dictatul de_NEWLINE_la Viena, Dejul \xc8\x99i jude\xc8\x9bul Some\xc8\x99 au f\xc4\x83cut parte din teritoriile cedate_NEWLINE_Ungariei._NEWLINE_\xe2\x80\x94\xc3\x8en 8 septembrie 1940\xc2\xa0autorit\xc4\x83\xc8\x9bile ungare horthiste au instaurat \xc3\xaen Dej un regim dur de dictatur\xc4\x83 militar\xc4\x83. Mul\xc8\x9bi_NEWLINE_rom\xc3\xa2ni au avut de suferit, al\xc8\x9bii au fost expulza\xc8\x9bi \xc3\xaen Rom\xc3\xa2nia sau nevoi\xc8\x9bi s\xc4\x83_NEWLINE_se refugieze._NEWLINE_\xe2\x80\x94Spre sf\xc3\xa2r\xc8\x99itul r\xc4\x83zboiului, \xc3\xaen prim\xc4\x83vara anului 1944, autorit\xc4\x83\xc8\x9bile ungare au declan\xc8\x99at_NEWLINE_Holocaustul evreilor din Dej \xc8\x99i din jude\xc8\x9bul Some\xc8\x99, fiind \xc3\xaenchi\xc8\x99i 7.800 de_NEWLINE_evrei,\xc2\xa0 \xc3\xaen ghetoul din P\xc4\x83durea Bung\xc4\x83r \xc8\x99i_NEWLINE_apoi trimi\xc8\x99i la Auschwitz-Birkenau. Au reu\xc8\x99it s\xc4\x83 supravie\xc8\x9buiasc\xc4\x83 lag\xc4\x83relor mor\xc8\x9bii_NEWLINE_pu\xc8\x9bin peste 800 de suflete._NEWLINE_Sf\xc3\xa2r\xc8\x99itul celui de-al doilea r\xc4\x83zboi mondial a adus instaurarea regimului comunist. \xc2\xa0Imediat dup\xc4\x83 falsificarea alegerilor, de c\xc4\x83tre comuni\xc8\x99ti, din 19 noiembrie 1946, locuitorii din \xc3\xaemprejurimile Dejului au declan\xc8\x99at una din primele revolte anticomuniste (Revolta de la Podul Some\xc8\x99ului)._NEWLINE_\xe2\x80\x94\xc3\x8en perioada_NEWLINE_comunist\xc4\x83, \xc3\xaen ora\xc8\x99ul Dej au avut loc \xc3\xaensemnate transform\xc4\x83ri economice, sociale_NEWLINE_\xc8\x99i politice: \xc3\xaen plan economic a fost construit\xc4\x83 platforma industrial\xc4\x83 Nord: Combinatul de celuloz\xc4\x83 \xc8\x99i H\xc3\xa2rtie, Fabrica de mobil\xc4\x83, Fabrica de fibre artificiale, Protanul, Triajul CFR; Fabrica de conserve 11 iunie, Fabrica de c\xc4\x83r\xc4\x83mizi refractare Trasia \xc8\x99.a.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului efectuat \xc3\xaen 2011 popula\xc8\x9bia municipiului Dej se ridic\xc4\x83 la 33.497 de\xc2\xa0locuitori, \xc3\xaen sc\xc4\x83dere fa\xc8\x9b\xc4\x83 de recens\xc4\x83m\xc3\xa2ntul anterior din 2002, c\xc3\xa2nd se \xc3\xaenregistraser\xc4\x83 38.437\xc2\xa0de\xc2\xa0locuitori. Majoritatea locuitorilor sunt rom\xc3\xa2ni (81,8%). Principalele minorit\xc4\x83\xc8\x9bi sunt cele de maghiari (11,29%) \xc8\x99i romi (1,03%). Pentru 5,74% din popula\xc8\x9bie nu este cunoscut\xc4\x83 apartenen\xc8\x9ba etnic\xc4\x83._NEWLINE_Din punct de vedere confesional majoritatea locuitorilor sunt ortodoc\xc8\x99i (72,42%), dar exist\xc4\x83 \xc8\x99i minorit\xc4\x83\xc8\x9bi de reforma\xc8\x9bi (9,68%), penticostali (4,21%), greco-catolici (3,21%), romano-catolici (2,38%) \xc8\x99i bapti\xc8\x99ti (1,1%). Pentru 5,92% din popula\xc8\x9bie nu este cunoscut\xc4\x83 apartenen\xc8\x9ba confesional\xc4\x83.\n_START_SECTION_\nEvolu\xc8\x9bie istoric\xc4\x83\n_START_PARAGRAPH_\nPopula\xc8\x9bia stabil\xc4\x83 a municipiului era la 1910 de 11.451 de locuitori (7991 maghiari, 2911 rom\xc3\xa2ni, 445 germani \xc8\x99i 104 alte na\xc8\x9bionalit\xc4\x83\xc8\x9bi)._NEWLINE_Dej - evolu\xc8\x9bia demografic\xc4\x83_NEWLINE_Date: Recens\xc4\x83minte sau birourile de statistic\xc4\x83 - grafic\xc4\x83 realizat\xc4\x83 de Wikipedia\n_START_SECTION_\nMass media\n_START_PARAGRAPH_\nMass Media local\xc4\x83 este bine dezvoltat\xc4\x83. Municipiul beneficiaz\xc4\x83 de 2 radiouri locale: Radio Fir \xc8\x99i Radio Stil \xc8\x99i de un post de televiziune -Some\xc8\x99 TV -Televiziunea V\xc4\x83ii Some\xc8\x99ului._NEWLINE_Televiziunea Some\xc8\x99 TV avea o aria de acoperire in 4 jude\xc8\x9be, mai mult, promotorii acesteia \xc8\x99i-au propus o politic\xc4\x83 de post neutr\xc4\x83 politic, liber\xc4\x83 \xc8\x99i \xc3\xaencurajatoare a valorilor din microregiunea V\xc4\x83ii Some\xc8\x99ului. Actualmente nu mai exist\xc4\x83, fiind preluat\xc4\x83 la Cluj-Napoca sub denumirea de Transilvania TV.\n_START_SECTION_\nObiective memoriale\n_START_PARAGRAPH_\nCimitirul eroilor rom\xc3\xa2ni, maghiari, germani, ru\xc8\x99i, s\xc3\xa2rbi \xc8\x99i evrei, din cele dou\xc4\x83 r\xc4\x83zboaie mondiale, este amplasat pe Dealul Florilor \xc8\x99i are o suprafa\xc8\x9b\xc4\x83 de 3.000 mp. \xc3\x8en acest cimitir sunt \xc3\xaenhuma\xc8\x9bi 570 eroi, din care 416 cunoscu\xc8\x9bi, \xc3\xaen morminte individuale.\n_START_SECTION_\nPortul Dej\n_START_PARAGRAPH_\nPrima atestare a Dejului ca port de ape interioare dateaz\xc4\x83 din anul 1200, c\xc3\xa2nd de aici plecau plute pe Some\xc8\x99 \xc3\xaenc\xc4\x83rcate cu sare de la Ocna Dejului. A\xc8\x99a-numitul "drum al s\xc4\x83rii" a fost \xc3\xaens\xc4\x83 abandonat odat\xc4\x83 cu extinderea liniilor ferate, iar Dejul \xc8\x99i-a pierdut acest statut, p\xc3\xa2n\xc4\x83 \xc3\xaen 1991. Dejul a fost declarat de Autoritatea Naval\xc4\x83 Rom\xc3\xa2n\xc4\x83 port de agrement \xc3\xaen anul 1991 \xc8\x99i \xc8\x9bine de Autoritatea Naval\xc4\x83 Teritorial\xc4\x83 de la Drobeta Turnu-Severin. Cu cinci Autorit\xc4\x83\xc8\x9bi Navale Teritoriale \xc3\xaen subordine, la Gala\xc8\x9bi, Constan\xc8\x9ba, Giurgiu, Tulcea \xc8\x99i Drobeta Turnu-Severin Autoritatea Naval\xc4\x83 Rom\xc3\xa2n\xc4\x83 mai are, pe l\xc3\xa2ng\xc4\x83 C\xc4\x83pit\xc4\x83nia din Dej, \xc3\xaenc\xc4\x83 trei Oficii cu acela\xc8\x99i profil pe ape interioare: la Timi\xc8\x99oara, Bicaz \xc8\x99i Snagov._NEWLINE_Municipiul Dej ascunde \xc3\xaen inima Ardealului un Oficiu de C\xc4\x83pit\xc4\x83nie._NEWLINE_\xc3\x8en prezent, \xc3\xaen baza de date a C\xc4\x83pit\xc4\x83niei din Dej sunt \xc3\xaenregistrate 889 de b\xc4\x83rci cu un motor mai puternic de 20 de cai \xc8\x99i 2.500 cu un motor mai slab sau cu v\xc3\xa2sle.'